
                                Д О П У Н С К И  Ј А В Н И  П О З И В     
                                              
За ангажовање лица у оквиру пројекта „Подршка ЕУ борби против кријумчарења миграната у Републици Србији“ – акција „Даља подршка систему за прихват и заштиту у Србији“, на основу Уговора о додели бесповратних средстава – спољне акције Европске уније – IPA 2025/488-684.
Ангажовање лица врши се путем уговора о делу / пројектног ангажовања, ради реализације активности у оквиру наведеног пројекта, за попуњавање преосталих непопуњених позиција.

ПРЕГЛЕД ПОЗИЦИЈА
А. Пројектни тим:
1. Виши службеник за набавке и администрацију
2. Виши пројектни асистент
Б. Помоћно-технички тим:
1. Возач - 1 извршилац ( локација: Министарство за рад, запошљавања, борачка и социјална питања, Немањина 22-26)
2. Домар ( Завод за васпитање деце и омладине Београд – Радна јединица „Центар за смештај малолетних страних лица без пратње родитеља или старатеља“)



ОПИС ПОСЛОВА
Детаљан опис послова и услови за сваку позицију налазе се на крају овог документа.
Услови
Кандидати морају испуњавати услове у погледу стручне спреме, радног искуства и посебних захтева за конкретну позицију, како је наведено уз опис за појединачну позицију.
Предност могу имати кандидати са релевантним искуством у реализацији пројеката финансираних средствима Европске уније, као и кандидати ангажовани на сродним пројектима у области социјалне заштите и рада са рањивим групама.
За поједине позиције, кандидат који не испуњава формално прописани ниво стручне спреме може бити узет у разматрање уколико поседује значајно релевантно радно искуство у области која је предмет ангажовања, а Комисија у поступку избора утврди да располаже потребним знањима и компетенцијама за обављање послова.
У таквим случајевима, релевантно радно искуство може се сматрати еквивалентом формалном образовању, уз одговарајуће образложење у записнику Комисије.
Уз пријаву доставити:
· кратку радну биографију (CV); 
· фотокопију дипломе/уверења о завршеном образовању (за позиције за које је то услов); 
· доказе о радном искуству (уколико је применљиво); 
· друге доказе наведене у оквиру конкретне позиције. 
Начин ангажовања
Изабрани кандидати биће ангажовани путем уговора о делу, у складу са важећим прописима Републике Србије и правилима пројекта који се финансира средствима Европске уније.
Начин и рок подношења пријава
Пријаве се подносе електронским путем, достављањем потребне документације на адресу: projekti.medjunarodna@minrzs.gov.rs.
Рок за подношење пријава је пет (5) дана од дана објављивања јавног позива (закључно са 09.11.2026. године).
Министарство задржава право да, у случају попуњавања свих предвиђених позиција пре истека наведеног рока, обустави пријем пријава и затвори јавни позив пре истека рока за подношење пријава.
Неблаговремене, непотпуне и неуредне пријаве неће бити разматране.
Достављена документација се не враћа.
Напомена
Пројекат се финансира средствима Европске уније у оквиру Инструмента за претприступну помоћ (IPA).
Садржај овог јавног позива искључива је одговорност Министарства за рад, запошљавање, борачка и социјална питања и ни под којим условима не може се сматрати да одражава ставове Европске уније.
ОПИСИ ПОСЛОВА И УСЛОВИ
1. ВИШИ СЛУЖБЕНИК ЗА НАБАВКЕ И АДМИНИСТРАЦИЈУ
Опис посла:
· пружање административне и логистичке подршке реализацији пројекта;
· спровођење поступака набавки у складу са PRAG правилима и националним прописима;
· припрема и контрола тендерске документације;
·  обезбеђивање правилног тока документације у вези са набавкама и финансијама;
верификација документације достављене са терена (укључујући трошкове горива и друге оперативне трошкове);
· сарадња са финансијским тимом и пројектним асистентом;
· вођење евиденција и припрема документације за ревизије;
· допринос транспарентности и ревизијској спремности пројекта.

Услови:
· високо образовање друштвеног, правног или економског усмерења;
· искуство у јавним набавкама или административној подршци пројек тима;
· пожељно познавање PRAG процедура (Практични водич Европске уније);
· активно знање енглеског језика;
· прецизност, организационе способности и рад под роковима.

2. ВИШИ ПРОЈЕКТНИ АСИСТЕНТ
Опис посла:
· пружање административне и организационе подршке реализацији пројекта;
· редовна комуникација са лицима ангажованим на пројекту;
· редовна комуникација са установама социјалне заштите;
· обезбеђивање усклађености са националним прописима и правилима Европске уније;
· припрема документације и извештаја;
· праћење спровођења активности и временских рокова;
· вођење евиденција и комуникација са партнерима;
· подршка организацији састанака, обука и теренских активности;
· обезбеђивање несметаног оперативног функционисања пројектне канцеларије.
Услови:
· универзитетско образовање у области друштвених или хуманистичких наука (укључујући политичке науке/политикологију) или сродно образовање релевантно за позицију;
· познавање стратешког, законодавног оквира и политика у области миграција;
· искуство у административној подршци пројектима или међународним програмима (нарочито на пројектима ЕУ);
· добро познавање рада на рачунару;
· активно знање енглеског језика;
· развијене организационе и комуникационе способности.

3. ВОЗАЧ
Опис послова:
· превоз миграната који су под заштитом система социјалне заштите, возилима центара за социјални рад или завода који пружају услугу смештаја мигрантима;
· превоз стручног и помоћног особља, као и особља Јединице за управљање пројектом и запослених у Министарству, за потребе реализације пројектних активности и у сврху ефикасног функционисања система социјалне заштите према циљним групама које обухвата пројекат:
· контрола исправности возила и указивање на недостатке;
· вођење евиденције утрошка горива, уколико су обезбеђене пројектне картице за гориво;
· подношење месечних наративних извештаја.
Услови: 
· најмање III степен стручне спреме;
· важећа возачка дозвола Б категорије;
· најмање две године возачког искуства;
· добро познавање саобраћајних прописа;
· спремност за рад на терену и повремена службена путовања;
· одговорност, поузданост и савесност у раду.

4. ДОМАР
Опис посла:
· техничко одржавање објекта;
· контрола инсталација;
· мање поправке;
· одржавање дворишта и грејања.
Услови:
· III или IV степен техничке струке;
· искуство у одржавању објеката;
· самосталност у раду.

